CELEX: 62011CN0488
Language: lv
Date: 2011-09-23 00:00:00
Title: Lieta C-488/11: Lūgums sniegt prejudiciālu nolēmumu, ko 2011. gada 23. septembrī iesniedza Gerechtshof te Amsterdam (Nīderlande) — D.F.Asbeek Brusse & K. de Man Garabito/Jahani BV

14.1.2012   
            
            
               LV
            
            
               Eiropas Savienības Oficiālais Vēstnesis
            
            
               C 13/3
            
         Lūgums sniegt prejudiciālu nolēmumu, ko 2011. gada 23. septembrī iesniedza Gerechtshof te Amsterdam (Nīderlande) — D.F.Asbeek Brusse & K. de Man Garabito/Jahani BV
   
   (Lieta C-488/11)
   2012/C 13/06
   Tiesvedības valoda — holandiešu
   
      Iesniedzējtiesa
   
   
      Gerechtshof te Amsterdam
   
   
      Lietas dalībnieki pamata procesā
   
   
      Prasītāji: D.F. Asbeek Brusse un K. de Man Garabito
   
   
      Atbildētāja: Jahani BV
   
   
      Prejudiciālie jautājumi
   
   
               1)
            
            
               Vai komerciāls dzīvojamās telpas izīrētājs, kurš izīrē dzīvokli privātpersonai, ir jāuzskata par pārdevēju vai pakalpojumu piegādātāju Direktīvas 93/13 (1) izpratnē? Vai šī direktīva attiecas uz īres līgumu, kas noslēgts starp komerciālu izīrētāju un nekomerciālu īrnieku?
            
         
               2)
            
            
               Vai apstāklis, ka Direktīvas 93/13 6. pants ir jāaplūko kā tiesību norma, kas ir līdzvērtīga valsts tiesību normām, kuras valsts tiesību sistēmā ir uzskatāmas par imperatīvām tiesību normām, nozīmē, ka strīdā starp privātpersonām valsts īstenošanas noteikumi par negodīgiem noteikumiem ir imperatīvas tiesību normas, kādēļ valsts tiesai gan pirmajā, gan apelācijas instancē ir tiesības un pienākums pēc savas iniciatīvas (tādējādi arī pārsniedzot iebildumu robežas) pārbaudīt līguma noteikuma atbilstību valsts īstenošanas noteikumiem un konstatēt šī noteikuma spēkā neesamību, ja tiek secināts, ka tas ir negodīgs noteikums?
            
         
               3)
            
            
               Vai fakts, ka valsts tiesa nevis nepiemēro līgumsoda klauzulu, kas Direktīvas 93/13 izpratnē ir uzskatāma par negodīgu noteikumu, bet saskaņā ar valsts tiesību normām vienīgi samazina līgumsodu tad, ja privātpersona ir atsaukusies tikai uz tiesas pilnvarām samazināt [līgumsodu], nevis uz klauzulas apstrīdamību, ir saderīgs ar Kopienu tiesību lietderīgo iedarbību?
            
         
      (1)  Padomes 1993. gada 5. aprīļa Direktīva 93/13/EEK par negodīgiem noteikumiem patērētāju līgumos (OV L 95, 29. lpp.).